

**Priporočamo v branje: Stefan Hertmans, Vzpon**

Belgijski pisatelj Stefan Hertmans v romanu *Vzpon* mojstrsko prepleta osebno, zgodovinsko in politično. Motivacija za nastanek romana je neprijetna resnica, ki potrka na pisateljeva vrata, da pove, da je skupaj z njim v hiši stanovala že

ves čas, odkar se je pred leti vanjo vselil. Ob izidu biografije z naslovom *Sin »pokvarjenega« Flamca*, ki jo napiše ugleden zgodovinar in univerzitetni profesor Adriaan Verhulst, pisatelj namreč spozna, da je bila hiša, v kateri je preživel 20 let svojega življenja, včasih v lasti Willema Verhulsta, nacističnega zločinca, Adriaanovega očeta.

Ta trk grozljive zgodovine z njegovim lastnim življenjem pisatelja izzove, da s pomočjo zgodovinskih arhivov, zasebnih pisem in pogovorov s preživelimi razišče, tipa za vzgibi in razvojem odločitev in z njimi življenja, ki se pozločini, človeka, ki je počel stvari, katere je težko priznati in bi bile nekoč prej verjetno tuje njemu samemu.

Morda zato, ker se je pisatelju upiralo napisati še eno knjigo o nacistu, knjiga ni klasična biografija, vsekakor pa gre za literarizirano pričevanje o človeški šibkosti in o tem, kako vsako ponižanje, krivica prizadejana drugemu ali celo razčlovečenje drugega povzroči lastno ponižanje in dolgoživ sram, ki še generacije bremeni po asociaciji.

Za Knjižnico Škofljica, Katarina Mihelič